ئەمە وهیچ یەك لە پێكهاتەكانی تری ئێراق، جگە لە كورد، ڕووبەڕووی سیاسەتی دەوڵەتی بەریتانیا نەبوونەوە. تەنانەت عەرەبە شیعەكانیش دوای شكستی شۆڕشی بیست، چالاكی چەكدارەیان راگرت و دۆخی نوێیان بە ناچاری قبوڵكرد، لەكاتێكدا ئەو ڕۆڵە سیاسییەشیان پێنەدرا، كە خودی بەریتانییەكان بە كوردیان دابوو. وەك ئەوەی لەنێوان ساڵانی (1919-1924ز)، (سێ) جار پشتیوانیان لە دامەزراندنی حكومەتی باشووری كوردستان كرد. یەكەمیان لەنێوان ساڵانی (1918-1919ز)، دووەمیان لە نێوان ساڵانی (1922-1923ز)، و سێیەمیان لەنێوان ساڵانی _1923-1924ز). ئەمەو ئەركی دروستكردنی یەكەمین سووپای ئێراقیش هەر بە كوردێك درا، كە (جەعفەر عەسكەری) بوو. ئەوەش ئەو واتایەی گەیاند، كە ئەو كەسایەتییە كوردە لەبری ئەوەی كارەكە و پشتیوانییەكانی بۆ باشووری كوردستان و ئەو (سێ) حكومەتە بێت، بۆ حكومەتی تازە دامەزراوەی ئێراق و زۆرینە نەتەوەی عەرەبی پێكهاتەی ئێراق بوو.